INFORMÁCIE PRE KLIENTOV AMBULANCIE LETECKÉHO LEKÁRSTVA
Ak žiadate civilnú licenciu „medical“:
· kontaktujte leteckú ambulanciu:  +421 522 4744 , +421 918 574 568, szucsovaa@uvn.sk
· bude Vám pridelený termín
· budete oboznámený o výške platby, akceptujeme kartu aj hotovosť
Vojenské prehliadky sa robia iba na základe objednávky MO SR
Pokyny pred príchodom na letecko-lekárske vyšetrenie:
Z dôvodu vykonávania multidrogového testu na prítomnosť drog v tele a zamedzeniu jeho falošnej pozitivity, Vás žiadame týždeň pred nástupom na letecko-lekárske vyšetrenie zdržiavať sa pokrmov a produktov obsahujúcich:
· mak a výrobky z maku
· živočíšne orgány...pečienka, obličky,...
· morské ryby...losos, makrela
· THC, CBD olej
· alkohol, drogy, lieky obsahujúce nedovolené látky... tramadol, morfín, codein
So sebou si prineste:
· občiansky preukaz, preukaz poistenca
· výpis zo zdravotnej dokumentácie
· okuliare, ak nosíte; kontaktné šošovky prosíme vybrať 24 hod. pred vyšetrením
· lekárske správy, ak navštevujete pravidelne odborného lekára
· osvedčenie o zdravotnej spôsobilosti, ak vlastníte
· preukaz spôsobilosti pilota, ak vlastníte
Priebeh vyšetrenia:
Počas všetkých vyšetrení je zakázané používať mobilné telefóny, zásadným spôsobom to narúša vyšetrovací proces. Osobné veci si uschováte v uzamykateľnej skrinke.
· administratívne úkony, somatometrické vyšetrenie, EKG, vyšetrenie farbocitu 
· odber krvi - príďte nalačno, čistú vodu môžete piť
· pľúcne vyšetrenie, RTG pľúc, spirometria 
· očné vyšetrenie 
· ORL vyšetrenie, audiometria, tympanometria 
· vyšetrenie v ambulancii dopravnej psychológie
· vyšetrenie klinickým psychológom
· záverečné vyšetrenie leteckým lekárom

